

REPUBLIKA HRVATSKA

OPĆINSKO DRŽAVNO ODVJETNIŠTVO

U D U B R O V N I K U

BROJ: P-1/2022

Dubrovnik, 9. kolovoza 2023.

AV/PĐ

 Na temelju članka 54. st. 1. Zakona o državnom odvjetništvu (Narodne novine, broj: 67/18 i 21/22) i čl. 63. st. 1. Zakona o državnim službenicima (Narodne novine, broj: 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 98/19 i 141/22), temeljem odobrenja Ministarstva pravosuđa i uprave Republike Hrvatske, broj Klasa: 119-03/23-04/33, Urbroj: 514-08-03-04/01-23-05 od 13. ožujka 2023., općinski državni odvjetnik u Općinskom državnom odvjetništvu u Dubrovniku, donosi

RJEŠENJE

o prijmu u državnu službu na neodređeno vrijeme

I. CVITAN RAGUŽ, po zanimanju magistar prava, prima se u državnu službu u Općinsko državno odvjetništvo u Dubrovniku na neodređeno vrijeme, na radno mjesto državnoodvjetničkog savjetnika.

II. Imenovani iz točke I. ovog rješenja prima se u državnu službu uz obvezni probni rad u trajanju od 3 (tri) mjeseca.

III. Dan početka rada te druga prava, obveze i odgovornosti iz državne službe utvrditi će se rješenjem o rasporedu na radno mjesto po izvršnosti ovog rješenja.

Obrazloženje

 Općinsko državno odvjetništvo u Dubrovniku je po prethodno pribavljenom odobrenju Ministarstva pravosuđa i uprave Republike Hrvatske, broj Klasa: 119-03/23-04/33, Urbroj: 514-08-03-04/01-23-05 od 13. ožujka 2023. raspisalo javni natječaj koji je objavljen u Narodnim novinama, broj 42/2023 od 19. travnja 2023. te web stranicama Ministarstva pravosuđa i uprave Republike Hrvatske, Državnog odvjetništva Republike Hrvatske i Hrvatskog zavoda za zapošljavanje za prijam u državnu službu na neodređeno vrijeme službenika na radno mjesto državnoodvjetnički savjetnik - 1 izvršitelj/ica.

Istovremeno sa objavom javnog natječaja, objavljena je i obavijest o sadržaju i načinu testiranja te pravnim izvorima za pripremu kandidata za testiranje, kao i o opisu poslova te podacima o plaći radnog mjesta.

Za radno mjesto državnoodvjetničkog savjetnika u Općinskom državnom odvjetništvu u Dubrovniku traženi su sljedeći stručni uvjeti: završen sveučilišni diplomski studij prava odnosno integrirani preddiplomski i diplomski sveučilišni studij prava i položen pravosudni ispit.

 Sukladno danu objave u Narodnim novinama rok za podnošenje prijava na javni natječaj je bio 8 dana od dana objave u Narodnim novinama.

 Odlukom općinskog državnog odvjetnika u Općinskom državnom odvjetništvu u Dubrovniku broj P-1/2022 od 18. travnja 2023., imenovana je Komisija za provedbu javnog natječaja (dalje u tekstu – Komisija).

 Na javni natječaj za navedeno radno mjesto pristigle su dvije prijave.

 Komisija je utvrdila kako samo jedan prijavljeni kandidat ispunjava formalne uvjete navedene u javnom natječaju, dok druga kandidatkinja te uvjete ne ispunjava, a budući da je uvidom u priloženu dokumentaciju utvrđeno kako nema završen sveučilišni diplomski studij prava, odnosno integrirani preddiplomski i diplomski sveučilišni studij prava niti položen pravosudni ispit tako da je ta kandidatkinja 4. svibnja 2023. pismeno obaviještena kako ne ispunjava stručne uvjete za državnoodvjetničku savjetnicu iz čl. 124. st. 3. Zakona o državnom odvjetništvu.

 Na web stranici Državnog odvjetništva Republike Hrvatske objavljena je obavijest o testiranju kandidata za navedeno radno mjesto, a koje testiranje je zakazano za 23. svibnja 2023.

 Na navedeno testiranje je pristupio jedan prijavljeni kandidat.

 Testiranje se sastojalo od pisane provjere poznavanja organizacije rada u državnom odvjetništvu i pisane izrade državnoodvjetničke odluke, nakon čega je uslijedio razgovor kandidata s Komisijom.

Svaki dio provjere znanja, kao i intervju s Komisijom vrednovali su se bodovima od 0 do 10 sukladno odredbama čl. 11. do 14. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/18 i 89/19 – u daljnjem tekstu: Uredba). Smatra se da je kandidat zadovoljio na provjeri znanja, sposobnosti i vještina ako je svaki dio provedene provjere dobio najmanje 5 bodova.

 Na testiranju posebnih znanja, sposobnosti i vještina bitnih za obavljanje poslova za radno mjesto državnoodvjetnički savjetnik, zadovoljio je kandidat Cvitan Raguž koji je pristupio razgovoru s Komisijom.

 Nakon provedenog postupka testiranja i razgovora, Komisija je dostavila općinskom državnom odvjetniku izvješće o provedenom postupku.

Uvažavajući izvješće o provedenom postupku koje je sačinila Komisija, prema ukupnom broju bodova ostvarenih na testiranju i razgovoru, vrsti stručne spreme koja je tražena te stečenom radnom iskustvu, odlučeno je da se u državnu službu na neodređeno vrijeme izabere Cvitan Raguž, koji je na predmetnom natječaju ostvario 25 bodova.

 Uzimajući u obzir potrebe službe, specifičnosti radnog mjesta, postignute rezultate u postupku testiranja, stupanj motiviranosti i interes za rad, iskazanu želju dugoročnog ostanka na radnom mjestu za koje se natječe i napredovanje na njemu te dojmu kojeg je ostavio u razgovoru s Komisijom, ocjenjeno je da Cvitan Raguž posjeduje predispozicije za uspješno obavljanje poslova radnog mjesta na koje se izabire.

 Izabrani kandidat dostavio je dokumentaciju sukladno čl. 18. st. 1. Uredbe te je također sukladno čl. 18. st. 2. Uredbe izvršena provjera i utvrđeno da za imenovanog ne postoje zapreke za prijam u državnu službu iz čl. 49. Zakona o državnim službenicima.

 Konačno, sukladno odredbama čl. 122. st. 3. Zakona o državnom odvjetništvu za kandidata Cvitana Raguža je utvrđeno kako je provedena temeljna sigurnosna provjera od Sigurnosno-obavještajne agencije, a prije donošenja rješenja o prijmu izvršen je uvid u izvješće o provedenoj temeljnoj sigurnosnoj provjeri.

Obvezni probni rad u trajanju od tri (3) mjeseca utvrđen je na temelju čl. 53. st. 3. Zakona o državnim službenicima.

Nakon izvršnosti ovog rješenja donijeti će se rješenje o rasporedu na radno mjesto za kandidata iz točke I. izreke, a kojim će se utvrditi dan početka rada kao i prava i obveze izabranog kandidata.

 Sukladno odredbi čl. 52. st. 2. Zakona o državnim službenicima, ovo rješenje se dostavlja javnom objavom na web stranici Državnog odvjetništva Republike Hrvatske i web stranici Ministarstva pravosuđa i uprave Republike Hrvatske, a dostava svim kandidatima se smatra obavljenom istekom osmog dana od dana javne objave na web stranici Ministarstva pravosuđa i uprave Republike Hrvatske.

 Slijedom navedenog odlučeno je kao u izreci.

 OPĆINSKI DRŽAVNI ODVJETNIK

 Ante Vetma

UPUTA O PRAVNOM LIJEKU:

Protiv ovog rješenja, a temeljem odredbe čl. 53. st. 3. u svezi st. 1. Zakona o državnim službenicima, kandidat koji je pristupio testiranju ima pravo izjaviti žalbu u roku od 15 dana od dana dostave rješenja Odboru za državnu službu.

Dostaviti:

1. Cvitan Raguž

2. Kandidatima u postupku putem javne objave na web stranicama Ministarstva pravosuđa i uprave Republike Hrvatske i Državnog odvjetništva Republike Hrvatske

3. Ministarstvo pravosuđa i uprave Republike Hrvatske

4. Državno odvjetništvo Republike Hrvatske

5. Županijsko državno odvjetništvo u Dubrovniku

6. Računovodstvo

7. Osobni dosje izabranog kandidata, po pravomoćnosti

8. U spis